
 Проект „Приеми ме 2015 “
Администратор на проекта: Пламен Иванов

Oбщина Враца, в качеството си на партньор на Агенцията за социално подпомагане, която е конкретен бенефициент по проект „Приеми ме 2015” по процедура за директно предоставяне на безвъзмездна финансова помощ BG05M9OP001-2.003-0001-С01 „Приеми ме 2015“, изпълнява проект „Приеми ме 2015 г.“ по Оперативна програма „Развитие на човешките ресурси“ 2014-2020 г., със срок на изпълнение: 31.12.2023 г. 

Цялостният обхват по предоставянето на приемната грижа се осъществява от Областния екип по приемна грижа /ОЕПГ/, който включва 1 началник-екип и 7 социални работници. Социалните работници от ОЕПГ са с работно място в гр. Враца, ул. „Кокиче“ № 14, и изнесено работно място в гр. Бяла Слатина, като отговарят за всички кандидати и приемни семейства от областта. 

Настаняването в приемно семейство е мярка за закрила, която се прилага при идентифициране на риск за живота и здравето на дете и има за цел да гарантира правото на детето да расте и да се развива в семейна среда.

            В процеса на предоставяне на приемната грижа се извършват следните дейности: 

· провеждане на информационни кампании;

· оценяване и обучение на кандидати за приемни семейства;

· подкрепа на приемното семейство в процеса на опознаване с детето;

· наблюдение и подкрепа на приемното семейство в процеса на предоставяне на грижи за дете, настанено при тях;

· развиване, супервизия, надграждащо и поддържащо обучение на приемни семейства.

През 2023 г. ОЕПГ към Община Враца работи с 54 професионални приемни семейства, намиращи се на територията на област Враца. Същите са разпределени, както следва: 

· Община Враца - 20 приемни семейства;

· Община Борован - 3 приемни семейства;

· Община Бяла Слатина - 19 приемни семейства;

· Община Козлодуй – 3 приемни семейства;

· Община Криводол - 7 приемни семейства;

· Община Мездра - 2 приемни семейства.

